Algemene Vrae & Antwoorde | Radiokansel | 657AM
Wat is 'n debietorder?
'n Debietorder is u magtiging tot 'n gereelde skenking met vasgestelde tussenposes. Byvoorbeeld: 'n Debietorder van R250 aan Radiokansel, beteken dat R250 met vasgestelde tussenposes, deur u as skenker bepaal, aan Radiokansel geskenk word. Dit kan maandeliks, kwartaalliks of selfs jaarliks geskied. U het ten volle beheer oor die bedrag, aantal betalings en die tussenposes tussen betalings.
Kontak gerus ons Kliëntediensafdeling by (+27) (012) 334 1200 indien u verdere inligting verlang.
Wat is 'n donasie?
Dit is 'n eenmalige vasgestelde bedrag waarop u besluit.
Hoe werk die betaling?
U kan 'n debietorder teken wat teen u lopende-, spaar-, of transmissierekening of u kredietkaart gedebiteer word. Selekteer hierdie opsie op die "Skenk --> Debietorder"-blad en daar sal 'n vorm verskyn wat u kan uitdruk, invul en vir ons faks. Ons faksnommer is: (+27) (012) 334 1400.
U kan ook 'n Elektroniese Donasie of Debietorder doen hier op die webtuiste. Laasgenoemde opsie kan u slegs gebruik indien u 'n kredietkaart het.
Kan ek my debietorder kanselleer of wysig?
Ja, u kan u debietorder enige tyd kanselleer of wysig. Kontak asseblief ons Kliëntediensafdeling by (+27) (012) 334 1200 om u hiermee te help.
Wat is Radiokansel se vertroulikheidsbeleid?
Radiokansel erken die privaatheid van sy besoekers, kliënte en ondersteuners, daarom sal ons u persoonlike inligting nie aan ander maatskappye, organisasies of individue beskikbaar stel sonder u toestemming nie.
Hierdie bepalings en voorwaardes is geldend indien 'n besoeker Radiokansel se webblaaie besoek en enige van die dienste en fasiliteite gebruik, of daarvoor registreer, byvoorbeeld intekenings, finansiële ondersteuning, en ander.